Beloning aangebied na reeksmisdadiger uit hof ontsnapThabiso Ledwaba, ook bekend as Kagiso Linken. Foto: Die Valke Maj. Robert Netshiunda, woordvoerder van die Valke, het gesê Thabiso Ledwaba, ook bekend as Kagiso Linken, het in Maart uit die hof ontsnap toe hy ŉ vuurwapen op polisiebeamptes gerig het. Ledwaba is skuldig bevind aan die moord op Uwe Gemballa, ŉ handelaar in luukse motors en sou binnekort gevonnis word. Aanklagte van onder meer moord, poging tot moord, transitoroof, die onwettige besit van ŉ vuurwapen en ontsnapping uit wettige aanhouding is tans hangende teen Ledwaba. “Ledwaba het al in die verlede vir die polisie sewe verskillende name, twee identiteitsnommers en vyf verskillende geboortedatums gegee,” het Netshiunda gesê. “Hy is gewapen en baie gevaarlik. Lede van die publiek word aangemoedig om hom nie self te nader nie, maar die ondersoekbeampte lt.kol. Serfontein op 071 481 3394 of [email protected] te kontak.”